
Ex  omnibus  morbis  quibus  corpus  humanum 
obnoxium  est,  nullus  magis  exitiosus  est  nec 
tenebris  densioribus  obductus  quam  Apoplexia. 
Hic  morbus  attentionem  medicorum  bene  mere¬ 
tur,  quod  nullus  plus  fatalem  terminationem 
saepius  habet,  et  signa  praecipua  ejus  rem  mag¬ 
ni  momenti  medico  et  pathologo  monstrant. 


DEFINITIO  MORBI. 

Hic  morbus  a  Doctore  celeberrimo  Cullen, 
in  classe  neurosium  et  ordine  comatum  ponitur, 

et  sic  definitur  :  “  motus  involuntarii  fere  om¬ 
nes  imminuti,  cum  sopore  plus  minusve  pro¬ 
fundo,  superstite  motu  cordis  et  arteriarum.” 
Porro  novem  ejus  species  enumeravit ;  sed  trac¬ 
tare  eas  separatim  tempus  non  mihi  est,  et  cum 
species  sanguinea  forma  sit,  sub  qua  hic  mor¬ 
bus  saepissime  apparet,  et  ejus  accessiones  ma¬ 
gis  subitae,  et  cum  saepius  fataliter  terminet, 
de  hac  solum  loquar,  quae  a  Doctore  Cullen 
sic  definitur  “  Apoplexia  sanguinea  cum  signis 
plethorae  universalis  et  praecipue  capitis.” 

HISTORIA  MORBI. 

Apoplexia  vulgo  adoritur  in  aestate  et  au- 
tumno,  et  praecipue  senes  sed  interdum  juvenes 
adoritur.  Qui  habent  capita  magna  et  brevia 
colla,  et  pletliorici,  huic  morbo  obnoxiores  sunt. 
Dum  aeger  amicis  omnibus  bene  valere  vide¬ 
tur,  subito  concidit  quasi  fulmine  ictus,  et  ex¬ 
inde  hic  morbus  nomen  ejus  accepit  (ab  aro  et 
rkrjfrcroo,')  Aliquando  sub  talibus  formis  insidi¬ 
osis,  et  dum,  sanitate  adhuc  infracta,  et  vita 
florente,  homo  trepidat,  vel  solio  labitur,  et  in 
terram  cadit.  Interdum  hic  morbus  subito  ag¬ 
greditur,  et  symptomata  sequentia  vulgo  acces¬ 
sionem  ejus  antecedunt ;  capitis  dolor,  vertigo, 
sensus  gravitatis  et  plenitudinis,  pulsatio  arte¬ 
riarum  violenta,  tinnitus  aurium,  sensus  bombi 

quasi  strepitus  hominum  multorum  uno  tempo¬ 
re  loquentium ;  symptomata  haec  saepe  epis¬ 
taxi  comitantur,  quo  subsidium  ex  parte  et  pro 
tempore  detur ;  mente  et  loquela  indistinctis 
vel  perditis  quasi  in  ebrietate,  visus  imminu¬ 
tus,  aliquando  duplex,  occaecatio  temporaria, 
ab  affectione  olfactus,  qui  interdum,  ex  par¬ 
te  et  interdum  penitus  aboletur  praedispositio 
ad  soporem  et  lethargiam,  linguae  musculi 
afficiuntur,  et  vires  pharyngis  tam  imminutae 
sunt,  ut  aeger  deglutire  non  possit ;  affectioni¬ 
bus  paralyticis  affixis  interdum  uno  membro 
aut  membri  parti,  et  saepissime  faciei  musculis 

ubi  contorsionem  faciunt ;  vomitus  accidit,  vi- 

\ 

res  animi  demissae  sunt  et  aeger  uni  rei  pro  lon¬ 
go  tempore  attentionem  suam  dare  non  potest, 
noctes  vulgo  insomnes  peraguntur,  anxietas  et 
palpitatio  cum  incubus  impetibus  frequentissi- 
mis,  aegrotum  multum  torquent,  et  postea  sen¬ 
sationes  istae  molestiores  evadunt,  et  morbus 
adoritur.  Sed  invenire  symptomata  varia 
quoad  numerum  et  gradum  et  originem  medi¬ 
cus  expectet,  nam  interdum  paucis  diebus  so¬ 
lum  apparent,  et  interdum  mensibus  vel  annis, 
antequam  aeger  apoplexiae  paroxysmo  affici  di¬ 
ci  potest.  Cum  morbus  sine  signis  anteceden¬ 
tibus  advenit,  aeger  sine  sensu  vel  motu  cadit, 
facies  sua  rubra  et  humida  apparet,  capitis  vasa 
praecipue  oculorum  et  sincipitis  augentur,  oculi 

opaci  fiunt,  pupillaeque  dilatantur,  palpebrae 
apertae  et  rigidae  sunt,  et  vires  animi  penitus 
abolentur  ;  pulsus  in  principio  celer  est,  morbo 
progrediente  tardus  et  inordinatus  fit  ;  hoc 
stadio  peracto  aeger  vires  musculorum  et  sen¬ 
sus  gradati m  recuperat ;  sed  in  multis  exemplis 
hemiplegia  vel  affectus  unius  lateris  manet ; 
mens  vulgo  afficitur,  sensus  ac  perceptiones 
nimis  accuratae  sunt,  vox  indistincta  est,  aeger 

s  obliviosus  et  timidus  est,  et  plerumque  aliqui 
faciei  musculi  paralysi  afficiuntur.  Quum  termi¬ 
natio  funesta  expectatur,  vultus  magis  magis¬ 
que  rubet  et  tumet,  sanguis  saepe  ex  ore,  naso 
et  auribus  ruit  et  copiosus  sudor  toto  ex  corpo¬ 
re  erumpit.  Respiratio  difficilis  et  convulsiva 
fit  et  magis  quam  bis  ter  ve  in  horae  sexagesi¬ 
ma  parte  non  sentitur.  Pharynx  insensibilis 
fit,  maxilla  cadit,  oculi  magis  opaci  evadunt, 
convulsiones  superveniunt,  paralysis  musculo¬ 
rum  et  praecipue  sphincterum  adest,  ita  ut  faeces 
invito  emissae  sunt,  facies  livida  fit,  membra 
frigescunt,  pulsus  magis  inordinatus  et  celerior 
fit,  vires  omnes  animi  et  corporis  recedunt,  et 
postremo  mors  aegroti  miseri  vitam  terminat. 


SECTIO  CADAVERIS. 


In  capitibus  eorum,  qui  hoc  morbo  rnoriun- 
.  tur  phaenomena  multa  videntur.  In  calvam 

dividendo  saepe  est  fluxus  copiosus  sanguinis  a 
venis  occipitis  et  frontis,  qui,  ut  dixit  Doctor 
Cheyne  in  Dissertatione  sua  de  Apoplexia 
ex  quantitate  hujus  fluidi  in  cordis  latere  dextro 
oritur.  Dura  mater  interdum  densatur,  et  ad¬ 
haesionibus  validis  cranio  adnectitur,  tunica 
arachnoidea  interdum  densa  et  opaca  est,  pia 
mater  interdum  maxime  vascularis  inventa  est, 
venae  sanguine  subnigro  turgescunt,  effusio  se¬ 
rosa  inter  tunicam  arachnoideam  et  piam  ma¬ 
trem  saepe  observatur,  quae  in  specie  variat : 
sanguis  extravasus  intra  cranium,  interdum 
intra  membranas,  et  saepe  in  substantia  cerebri 
variis  partibus,  magnitudine  tam  larga  quam 
ovum  gallinae,  interdum  in  theca  vertebrarum 
inventus  est ;  ventriculi  extensi  observantur,  et 
quantitatem  seri  vel  fluidi  infusioni  coffeae  simi¬ 
lis  continent.  Commeatus  inter  ventriculos 
magis  patere  visus  est,  jecur  morbo  affectum  in 
multis  casibus  inventum  est.  Haec  sunt  principia 
phaenomena  quae  in  dissectione  apparent. 

Saepe  vero  nihil  morbidum  inventum  est.  In¬ 
terdum  praeter  haec  phaenomena  cerebri  substan¬ 
tia  mutata  est,  et  in  massam  mollem  vertitur  quod 
appellatur  Gallice  “  ramollissement  du  cerveau,” 
cum  vero  symptomata  plerumque  ab  supradic- 
tis  varia  sint ;  non  mihi  esse  videtur,  de  cerebri 
constitutione  hac,  multa  dicere. 

DE  CAUSIS  PRiEDISPONENTIBUS. 

In  primis  horum  sequentes  enumerandas  esse 
mihi  videtur :  senectus,  caput  magnum,  collum 
breve,  plethora  vel  temperamentum  sanguineum, 
obesitas,  diaeta  luxuriosa,  vita  sedentaria,  sup¬ 
pressio  evacuationum  solitarum,  intemperantia 
in  usu  liquorum  spirituosorum,  vitia  cordis  et 
arteriarum,  omniaque  demum  quae  sanguinis 
cursum  in  caput  augent. 

Quomodo  haec  in  apoplexiam  inducendo 
agunt,  perpaucis  verbis  explicare  conabor.  Et 
primo  de  senectute.  Vulgo  creditur  post  cer¬ 
tam  aetatem,  arteriarum  tunicas  densiores  factas, 
sanguinis  distentione  et  pressura  longo  tempore 
factis,  easque  distentioni  vix  cedere,  et  igitur 
accidit  venarum  vires  vinci  et  ita  venae  san¬ 
guine  opprimuntur. 

Caput  magnum,  in  illis  capitibus  magnis 
praeditis,  major  sanguinis  copia  ad  cerebrum 
mittitur,  propter  vasorum  amplitudinem,  sed 
haec  ratio,  ad  explicandum  modum  quo  caput 
magnum  apoplexiam  inducendo  agit,  impar 
mihi  videtur ;  nam  si  ingentis  cerebri  vasa 
evoluta  sint  vires  eorum  magnitudini  accommo¬ 
datae  sunt. 

Breve  Collum.  Capite  juxta  cor  posito,  illi 
magis  est  vis  sanguinis,  vasisque  magis  tortuo¬ 
sis,  sanguinis  liber  reditus  multum  impeditur. 

Plethora.  Haec  agit  sanguinis  quantitatem 
in  corpore  augendo,  et  ideo  in  capitis  vasibus 
plethoram  inducendo,  propter  quantitatem  san¬ 
guinis  magnam  ad  cerebrum  missam. 

Obesitas.  Adeps  partibus  corporis  inferiori¬ 
bus  collecta  vasa  premit,  et  eo  sanguinis  cur¬ 
sum  liberum  multum  impedit,  et  exinde  sanguis 
majore  copia  ad  cerebrum  mittitur. 

Plena  diaeta  et  vita  sedentaria  inducendo  ha¬ 
bitum  plethoricum  agunt. 

Haemorrhagiae  suppressae  eodem  modo  agunt. 
Liquoribus  spirituosis  immoderate  utendo,  etiam 
sanguinis  motum  per  totum  corpus  accelerat, 
sed  effectum  in  capite  peculiarem  habere  viden¬ 
tur,  ut  patet  a  vultus  rubore,  et  pustulis  quae 
circa  ora  erumpunt  illorum  qui  in  usu  horum 
sese  indulgere  solent. 

Vitia  Cordis  arteriarumque,  tumores  ullas 
arteriarum  quae  sanguinem  ad  partes  inferiores 
vehunt  comprimentes,  sanguinis  cursum  per 
illas  multum  impediunt,  et  igitur  major  ejus 
copia  ad  cerebrum  mittitur  ;  aut  si  valvula¬ 
rum  dextri  lateris  cordis  ullae  afficiantur,  san¬ 
guis  ibi  accumulatur,  et  haec  accuinulatio  libe¬ 
rum  sanguinis  reditum  a  capite  impedit. 

Tumores  etiam  in  cerebro  existentes,  et  va¬ 
sorum  ejus  ossificationes,  sanguinis  per  cere¬ 
brum  reditum  liberum  impedientes,  ad  apoplex¬ 
iam  praedisponunt. 

DE  CAUSIS  EXCITANTIBUS. 

Apoplexiae  praecipuae  causae  excitantes  sequen¬ 
tes  enumerentur ;  quidam  affectus  animi  irritan¬ 
tes,  exercitatio  immodica,  ventriculus  plenus, 
ebrietas,  calor  externus,  tempestatis  mutationes, 
caput  deorsum  proclive,  aliquid  circa  collum 
nimis  stricte  ligatum,  et  quidquid  sanguinis 
reditum  liberum  per  pulmones  impedit  et  ex¬ 
inde  in  latere  dextro  cordis  accumulatur,  et 
reditum  liberum  a  cerebro  imjiedit. 

Animi  affectus  excitantes.  Hi  ad  cerebrum 
sanguinis  fluxum  augent,  nam  in  aliquo  valde 
irato  videri  potest  faciem  huic  floridam  ac  hu- 
midam  fieri,  et  omnia  signa,  quae  indicant  circu¬ 
lationem  sanguinis  auctam  ad  caput,  adsunt. 

Vehemens  exercitatio.  Sanguis  musculorum 
actione  ad  cordis  dextrum  latus  adpellitur  ;  et 
cum  cursus  ejus  ad  corporis  superficiem  obsis¬ 
tetur,  sic  ad  cerebrum  mittitur,  ubi  musculi 
non  impediunt,  et  distentionem  in  vasis  ibi 
facit,  et  apoplexiam  inducit. 

Ventriculus  plenus.  Propter  ventriculi  dis¬ 
tentionem  liber  diaphragmatis  descensus  impe¬ 
ditur,  sanguinis  cursus  per  pulmones  imminui¬ 
tur,  et  cumulando  in  cordis  dextro  latere,  liber 
reditus  sanguinis  exinde  inducitur. 

Calor  totum  corpus  stimulando  agit,  et  ita 

ad  caput  magnam  sanguinis  quantitatem  mitten¬ 
do. 

Mutationes  tempestatis  in  aestate  calida, 
sanguis  in  vasis  corporis  superficiei  magis  libere 
transit ;  si  post  multum  caloris  frigus  intensum 
subito  applicetur,  ad  partes  interiores  sanguis 
repellitur,  et  congestionem  in  aliqua  parte  in¬ 
terna,  vel  fortasse,  praedispositione  adstante,  in 
cerebro  inducere  potest. 

Capite  deorsum  inclinato,  sanguinis  fluxus  in 
hanc  partem  situ  proclivi  multum  acceleratur, 
sed  sanguinis  reditus  gravitate  ejus  multum 
imminuitur.  Ligaturae  circa  collum.  Hae  ve¬ 
nas  colli  comprimendo  agunt,  et  reditum  san¬ 
guinis  per  eas  impediendo,  scribitque  Doctor 
DonaldMonro,  milites  complures  de  Apoplexia 
mortuos  esse,  quia  torques  suas  nimis  constric¬ 
tas  habere  coacti  essent. 

Ebrietas  systema  vasculare  stimulando  et 
sanguinis  in  caput  majorem  copiam  mittendo, 
et  congestionem  in  cerebro  producendo  effectum 
habet. 


DE  DIAGNOSI. 

Symptomatis  omnibus  observatis  Apoplex¬ 
iam  ab  omnibus  aliis  morbis  facile  discernere 
possumus. 

Ab  ebrietate  discernere  eam  tentandum  est 

nobis,  si  aeger  stimulantibus  excitari  possit,  si 
odorem  liquoris  ardentis  exhalet,  aut  si  pupillae, 
lumine  subito  applicato,  contrahent,  nam  haec 
omnia  in  ebrietate,  et  non  in  Apoplexia  occur¬ 
runt.  Si  haec  non  sufficiant,  duratio  paroxys¬ 
mi  et  morbi  historia  considerandae  sunt. 

Apoplexia  convulsionum  absentia  ab  Epi¬ 
lepsia  distingui  potest,  aut  si  convulsiones  ullae 

adsint,  mitiores  sunt,  et  latus  unum  solum  affici- 

# 

tur,  aut  aura  epileptica  vel  stertore  et  sopore 
dignoscitur. 

A  Paralysi  facile  discernitur,  nam  unus  est  to¬ 
tius  corporis  affectus,  alter  ejus  partem  solum 
afficit,  et  in  Paralysi  animi  vis  non  omnino  perit. 
Apoplexia  cum  syncope  vix  confundi  potest, 
nam  in  syncope  vultus  pallidus  est,  quod  in 
Apoplexia  raro  accidit.  In  Apoplexia  cordis 
et  arteriarum  motus  manet,  sed  in  syncope  pro 
tempore  penitus  cessat,  et  durante  syncope  res¬ 
piratio  vix  percipi  potest,  dum  in  Apoplexia 
fortissime  et  cum  stertore  trahitur.  Ab  Hyste- 
teria  discerni  possit  nempe  globo  Hysterico  et 
viribus  animi  manentibus,  et  in  hysteria  quid 
ab  adstantibus  dictum  est  aeger  audit. 


DE  PROGNOSI. 

Cum  homo  hoc  morbo  semel  adortus  esset, 
semper  alii  accessioni  obi  icitur,  et  aegrum  bo- 

nam  valetudinem  recuperare  raro  occurrit :  vul¬ 
go  hemiplegia  aut  aliquae  affectio  musculorum 
post  ejus  accessionem  manet ;  sed  prognosiri 
nostram  a  symptomatis  praesentibus  solum 
ducere  possumus,  et  ab  aegri  habitu  et  modo 
vivendi.  Si  initio  accessionis  aeger  de  dolore 
capitis  subito  conqueratur,  si  praedispositio  hae- 
reditaria  adsit,  si  paroxysmus  in  longum  tempus 
duret,  si  respiratio  difficilis  et  stertoria,  pulsus 
parvus,  debilis  et  intermittens,  partes  corporis 
extremae  frigidae,  convulsiones  praesentes,  su¬ 
dores  profusi  et  viscidi  adsint,  et  si  faeces  praeter 
voluntatem  dejiciantur,  prognosis  semper  in¬ 
fausta  est.  At  cum  praedispositio  non  haeredi- 
taria  sit,  et  symptomata  mitiora,  sanguis  ex 
auribus  vel  alia  parte  effluet,  et  si  remedia  ad¬ 
ministrata  effectum  bonum  afferrent,  exitum 
salutarem  expectemus. 

DE  MEDENDI  RATIONE. 

Apoplexiae  curatio  ad  capita  tria  referri  po¬ 
test.  Primo.  Remedia  exhibenda  cum  symp¬ 
tomata  apparent  quae  Apoplexiam  minitantur. 
Secundo.  Cum  paroxysmus  adsit,  quomodo 
amoveatur.  Tertio.  Cum  paroxysmus  amo¬ 
tus  sit,  quomodo  reditus  ejus  anteveniatur. 

Primo.  Quando  faciei  rubor,  et  tensio  sinci¬ 
pitis  et  oculorum  dolorosa  adsint,  cum  vertigine, 

sopore,  molestia,  pulsatione  arteriarum  tempo¬ 
ralium,  et  aliis  signis,  quae  sanguinis  abun¬ 
dantiam  in  capite  indicant,  remedia  haec  quae 
imminuendo  capitis  vasorum  plethoram  uti¬ 
lia  sint,  nobis  administranda  sunt.  Inter 
haec  sanguinis  detractio  locum  primum  tenet, 
et  secundum  aetatem  et  aegri  temperamentum 
conficienda  est.  Si  hic  morbus  hominem  ha¬ 
bitus  plethorici  minitetur,  tunc  sanguis  ab  ar¬ 
teria  temporali  aut  vena  jugulari  mittetur  ;  sed 
si  aeger  constitutione  debili  praeditus  sit  tunc 
cucurbitulae  vel  hirudines  collo  aut  temporibus 
applicentur :  etiamsi  hoc  sit  auxilium  praeci¬ 
puum,  minora  non  negligenda  sunt  ut  catharti- 
ca,  epispastica,  et,  ut  breviter  loquar,  totum  regi¬ 
men  antiphlogisticum,  ut  dicunt  medici :  si  mor¬ 
bus  ab  solitarum  evacuationum  suppressione 
acciderit,  eas  iterum  inducere  decet. 

Secundo.  Quando  paroxysmus  adest,  quo¬ 
modo  amoveatur.  JEger  in  cubiculum  mag¬ 
num  removendus  est,  aer  libere  admittendus ; 
caput  erigendum,  et  omnia,  quae  sanguinis  redi¬ 
tum  liberum  a  capite  anteveniunt,  removenda 
sunt,  nullusque  in  cubiculum  admittendus  prae¬ 
ter  illos  qui  auxilium  aegro  ferunt ;  sanguis  sta- 
tim  detrahendus  est,  si  detractio  prima  non  suf- 
ficerit,  iterum  iterumque  detrahendus  est  si 
necessarium.  Si  paralysis  unius  lateris  adsit, 
sanguis  a  latere  non  affecto  mittendus  est,  nam 

saepe  accidit  cerebrum  latere  adverso  e  paralysi 
affectum  esse ;  at  nulla  certa  regula  dari 
potest,  quanta  copia  detrahenda  est,  sed  sangui¬ 
nem  fluere  permittere  melius  est,  donec  pulsus 
magis  naturaliter  micat,  aut  donec  sallutis  re¬ 
deuntis  aliqua  signa  monstrat.  Cataplasmata 
fomentaque  interdum  ad  partes  inferiores  appli¬ 
cata  perutilia  sunt.  Affusiones  aquae  frigidae  et 
applicationes  frigidae  capiti,  removendo  sangui¬ 
nis  determinationem  a  capite  utiles  sunt.  Si 
deglutire  aeger  possit,  cathartica  administranda 
sunt,  sed  cum  magna  cura  danda  ne  vomitum 
inducant,  et  accelerando  sanguinis  fluxum  ad 
caput  injuriam  afferant,  sed  hoc  in  dubio  est, 
nam  nonnulli  medicamenta  vomitoria  perutilia 
esse  docent,  praesertim  si  ventriculus  plenus  sit 
quippe  post  cibum  copiosum  morbus  aggres¬ 
sus  est ;  si  aeger  deglutire  non  possit,  enemata 
fortissima  ad  alvum  ducendam  exhibere  oportet. 
Epispastica  nuchae  aut  inter  humeros  auferen¬ 
do  sanguinis  a  cerebro  pressuram  utilia  sunt. 

Tertio.  Quando  paroxysmus  amovetur, 
quomodo  reditus  ejus  praeveniatur.  Quum 
aeger  sanitatem  recuperaverit,  et  causae  praedis- 
ponentes  adsint,  omnes  has  causas,  quae  mit¬ 
tendo  majorem  sanguinis  copiam  ad  caput 
agunt,  vitari  opus  est ;  omnes  animi  affectus, 
vita  sedentaria,  studia  immodica  et  exercitatio 
vehemens,  et  omnia  quae  sanguinis  fluxum  ad 

cerebrum  augent,  evitanda  sunt,  alvus  cathar- 
ticis  laxa  servanda,  temperantia  in  cibo  po¬ 
tuque  observanda  est.  Homo  huic  morbo 
obnoxius  parca  diaeta  uti  debet,  et  praecipue 
vegetabili.  Sanguinis  detractio  ab  aliquibus 
laudatur,  sed  injuriosum  esse  potius  credo,  nam 
plethoram  inducit,  et  haec  praedispositionem  ad 
Apoplexiam  dat.  Setacea  in  nucha,  quae  ad¬ 
monendo  ab  luxuria  in  vigilias  agent,  multum 
laudantur ;  caput  in  lecto  erigendum,  et  liga¬ 
turae  circa  collum  omittendae  sunt,  subitae  mu¬ 
tationes  a  calore  ad  frigus,  et  omnia,  quae  anxie¬ 
tatem  et  curam  inducunt,  evitanda  sunt. 


FINIS. 


